CELEX: 22005D0017
Language: hu
Date: 2005-02-08 00:00:00
Title: Az EGT-Vegyesbizottság 17/2005 határozata (2005. február 8.) az EGT-megállapodás XIV. mellékletének (Verseny) módosításáról

23.6.2005   
            
            
               HU
            
            
               Az Európai Unió Hivatalos Lapja
            
            
               L 161/39
            
         AZ EGT-VEGYESBIZOTTSÁG
   17/2005 határozata
   (2005. február 8.)
   az EGT-megállapodás XIV. mellékletének (Verseny) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségere vonatkozó megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIV. mellékletét az EGT-Vegyesbizottság 2004. szeptember 24-i 130/2004 határozata (1) módosította.
            
         
               (2)
            
            
               A Szerződés 81. cikke (3) bekezdésének a vonalhajózási társaságok (konzorciumok) között létrejött megállapodások, döntések és összehangolt magatartások egyes csoportjaira történő alkalmazásáról szóló 823/2000/EK rendelet módosításáról szóló, 2004. március 12-i 463/2004/EK bizottsági rendeletet (2) be kell építeni a megállapodás szövegébe,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIV. mellékletének 11c. pontja (823/2000/EK) a következőképpen módosul:
   
               1.
            
            
               A következő francia bekezdéssel egészül ki:
               
                           „—
                        
                        
                           
                              32004 R 0463: 2004. március 12-i 463/2004/EK bizottsági rendelet (HL L 77., 2004.3.13., 23. o.).”
                        
                     
         
               2.
            
            
               A b) és g) kiigazítás helyébe a következő szöveg lép:
               
                           „b)
                        
                        
                           A 12. cikk (1) bekezdése a következőkkel egészül ki az »1/2003/EK tanácsi rendelet 29. cikkének bekezdésével összhangban« szövegrész után: »vagy az EFTA-államok közötti, a Felügyeleti Hatóság és a Bíróság létrehozásáról szóló megállapodás 4. jegyzőkönyve I. része II. fejezete 29. cikke (1) bekezdésének megfelelő rendelkezésével.«
                        
                     
                           c)
                        
                        
                           A 13. cikk (2) bekezdésében a »2004. május 1-jétől« szavakat el kell hagyni.”
                        
                     
         2. cikk
   A 463/2004/EK rendelet izlandi és norvég nyelvű, az Európai Unió Hivatalos Lapjának EGT mellékletében kihirdetendő szövege hiteles.
   3. cikk
   Ez a határozat 2005. február 9-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz, (3) vagy pedig a 2004. szeptember 24-i 130/2004 EGT-vegyesbizottsági határozat hatálybalépése napján, attól függően, melyik a későbbi időpont.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. február. 8-án.
      
         
            Az EGT-Vegyesbizottság részéről
         
         
            Az elnök
         
         Richard WRIGHT
      
   
   
      (1)  HL L 64., 2005.3.10., 57. o.
   
   
      (2)  HL L 77., 2004.3.13., 23. o.
   
   
      (3)  Alkotmányos követelmények nincsenek jelezve.